Dinedin - Wikipedia

# Dinedin

### Diwar Wikipedia, an holloueziadur digor

Skrivet eo ar pennad-mañ e Peurunvan

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali e pajenn ar gaozeadenn.

Edinburgh (saozneg)
Dùn Èideann (gouezeleg Skos)
Skoed-Ardamez Dinedin | Lec'hiañ Dinedin
--- | ---
Riez | Rouantelezh Unanet Breizh-Veur ha Norzhiwerzhon
Bro | Skos
Kod post | EH-1 - EH-17
Kod pellgomz | (44) 131
Maer | Lesley Hinds (sokialour)
Gorread | 262 km²
Hed | 03° 53′ R
Led | 44° 95′N
Uhelder | keitat: 41m
Poblañs hep kontoù doubl | 448 624 (2005)
Stankter | 1 727/km²

Dinedin war-dro ar bloavezh 1300

Dinedin (Dùn Èideann e gouezeleg, ha Edinburgh e saozneg) zo ur gêr war aod reter Skos, hag he c'hêr-benn eo abaoe 1492. Sez Parlamant Skos adsavet e 1999 eo. 447 624 annezad a yae d'ober he foblañs da vare niveradeg 2001 (eil kêr Skos eo goude Glasc'ho).

War an uhel emañ Kastell Dinedin a oa bet savet e ziazez ken abred hag er VIIvet kantved. Met adalek an XIvet kantved eo e voe savet an annez roueel-se a-barzh dont da vezañ ur gwall-greñvlec'h er XVIvet kantved.

Dinedin tennet diouzh the Illustrated London News e 1868

Frankaet e voe Dinedin e 1329 ha savet e voe mogerioù kreñv en-dro dezhi er XVvet kantved. Goude faezhadenn Floden (1513) a-enep ar Saozon e voe divizet gant bourc'hizien kêr sevel un eil moger dro, a vez graet moger Floden anezhi, evit diarbenn an tagadennoù da zont. Goude unanidigezh parlamantoù Bro-Skos ha Bro-Saoz (1707) e kollas ar gêr he fouez politikel met chom a reas ur greizenn armerzhel ha sevenadurel a-bouez. Ouzhpenn ar C'hastell ez eus leizh a lec'hioù dedennus e Dinedin, e-giz ar Royal Botanic Garden, Iliz-Veur Sant-Jili, ar Mirdi broadel, Charlotte Square, ar Scott monument pe c'hoazh ar Royal Museum of Scotland (Mirdi Roueel Skos). Palez Holyrood (Holyrood Palace) eo annez ofisiel ar rouanez pa zeu da chom e kêr. En e gichen emañ savadur nevez Parlamant Bro-Skos adsavet.

Kastell Dindedin

Brudet eo Dinedin gant he gouel meur, an hini brasañ er bed, a bad teir sizhun e miz Eost, hag a ginnig e-leizh a arvestoù eus an dibab war an holl dachennoù.

Reiñ a ra bod da unan eus brudetañ skolioù-meur Europa hag ar bed, Skol-Veur Dinedin, a zo e penn a-raok war dachennoù ar stlenneg hag ar melestradur. E Dinedin emañ ivez Levraoueg vroadel Skos (National Library of Scotland), anezhi levraoueg pouezusañ Skos (hag unan e-touez ar re vrasañ er Rouantelezh-Unanet).

## [kemmañ] Armerzh

Ar Bank of Scotland e kreizig-kreiz Dinedin

A-holl-viskoazh eo bet Dinedin unan eus brudetañ kêrioù Breizh-Veur. Abaoe ma voe staliet parlamant Skos e kêr e 1999 eo yac'h armerzh Dinedin a-drugarez da efedoù an digreizennañ-se ha da gresk an enfredoù da heul donedigezh servijoù ar gouarnamant[1]. Ouzhpenn se ez eus en em staliet embregerezhioù eno abaoe m'eo bet digoret sez nevez ar gouarnamant. Emañ feurioù an dilabour e-touez ar re izelañ er Rouantelezh Unanet (war-dro 2,4%[2]) hag ar feurioù krouiñ labour e-touez ar re uhelañ. Kreskiñ buan a ra poblañs Dinedin, dreist-holl a-drugarez da enbroerezh tud deuet eus ar peurrest eus ar Rouantelezh Unanet peurgetket. Koulskoude e pouez kalz ar c'hresk bras-se war an douaroù en tachad glas tro-dro da Zinedin, dreist-holl er c'hornôg e lec'h m'en em led fonnus an embregerezhioù hag an tiez-annez.

Diazezet eo ar pep brasañ eus armerzh Dinedin war gennad ar servijoù, dreist-holl en-dro d'an touristerezh, servijoù an arc'hant, an deskadurezh hag an enklask war dachenn an teknologiezhioù uhel.

## [kemmañ] Annezidi vrudet

- Tony Blair, politikour ganet er gêr-se
- Arthur Conan Doyle, mezeg ha skrivagner ganet er gêr-se
- Sean Connery, aktour ganet e Dinedin
- James Connolly, ganet e Dinedin
- Shirley Manson, kanerez ar strollad-seniñ Garbage
- John Napier, doueoniour ha matematikour, ganet e Dinedin
- Ian Rankin, skrivagner
- Joanne Kathleen Rowling, skrivagnerez
- Walter Scott, skrivagner ganet e Dinedin
- Adam Smith, prederour a gelennas e Skol-Veur Dinedin

## [kemmañ] Kêrioù gevellet

Gevellet eo Dinedin gant :

- Nice, e Frañs
- Vancouver e Kanada
- München, en Alamagn
- Firenze, en Italia
- Kiev, en Ukraina
- Aalborg en Danmark
- Kraków e Polonia
- San Diego, e Stadoù Unanet Amerika
- Dunedin, e Zeland-Nevez

## [kemmañ] Notennoù

1. ↑ Krommenn an enfredañ war lec'hienn Scottish-enterprise
2. ↑ Sifr tennet diouzh al lec'hienn Edinburghbrand

Adtapet diwar "http://br.wikipedia.org../../../d/i/n/Dinedin.html"

Rummadoù ar bajenn: Pennad e Peurunvan | Labour a Chom | Glad ar bed | Kêrioù Breizh-Veur | Kêrioù Bro-Skos

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Afrikaans
- Asturianu
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Gàidhlig
- Galego
- עברית
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Latina
- Lëtzebuergesch
- Lietuvių
- Latviešu
- Bahasa Melayu
- Nedersaksisch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Rumantsch
- Română
- Русский
- Sicilianu
- Scots
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Oyghurque
- 中文